เพิ่มความปลอดภัยในการเดินทาง ป้องกันงูไม่ให้เข้าบ้าน
ไม้เท้าเดินป่าดูคล้ายไม้ค้ำในการเล่นสกีมาก ยกเว้นไม้เท้าเดินป่าถูกปรับมาให้เดินบนพื้นดิน  ไม้เท้าเดินป่าจะช่วยปัดหญ้าสูงๆ และพุ่มไม้อื่นออกไปให้พ้นทาง จึงทำให้งูที่อาจซ่อนตัวอยู่กลัวได้ ขณะที่เดินป่า ไม้ของเราจะกระทบพื้นและหิน  จึงช่วยป้องกันงูไม่ให้เข้ามาใกล้ด้วย มันจะรู้สึกถึงแรงสั่นสะเทือนและเลื้อยหนีเมื่อรู้สึกว่าเราเข้ามาใกล้  ถ้าไม่มีไม้เท้าเดินป่า อาจใช้ไม้อื่นที่ใกล้เคียงกันแทนได้ งูมักจะซ่อนแถวซอกหิน ท่อนซุง และกองเศษใบไม้ เส้นทางที่โล่งเตียนมักจะไม่ค่อยมีงู นอกจากนี้ถ้าเราใช้เส้นทางที่มีคนเดินพลุกพล่าน ก็จะเป็นการป้องกันงูไปในตัว เพราะมันไม่อยากเข้าใกล้มนุษย์อยู่แล้ว และถ้ามันรู้ว่าบริเวณนั้นมีผู้สัญจรกันพลุกพล่าน ก็จะพยายามไม่เข้าไปใกล้ งูเป็นสัตว์เลือดเย็น จึงไม่สามารถควบคุมอุณหภูมิร่างกายอย่างมนุษย์ได้ ฉะนั้นมันจึงต้องอาบแดดเพื่อให้ร่างกายอบอุ่นและหลบแดดเพื่อให้ร่างกายเย็นลง  ผลคืองูมักจะกระฉับกระเฉงในช่วงฤดูที่อากาศอบอุ่น ถ้าไม่อยากเจองูระหว่างเดินป่า ก็อาจเลือกเดินป่าในช่วงฤดูหนาว งูเป็นนักล่าแบบชอบซุ่มโจมตี หมายความว่ามันชอบจู่โจมเหยื่อจากทีซ่อนมืดๆ ฉะนั้นการปล่อยให้รอบบ้านรกจึงเป็นการเชื้อเชิญงูให้เข้ามาอยู่อาศัย เพราะมีบริเวณให้ซ่อนตัวมากมาย กองเศษใบไม้ กองเศษอาหาร กองฟาง กองไม้สับ กองฟืน และกองเศษหญ้าล้วนเป็นสถานที่ซึ่งงูสามารถเข้ามาซ่อนตัวได้สบาย ฉะนั้นจัดการกองสิ่งเหล่านี้ อย่าให้มีอยู่ในบริเวณบ้าน ลองใช้หินคลุกแทนกองไม้ เพราะงูจะไม่สามารถเข้ามาหลบซ่อนได้สะดวก นอกจากการปล่อยให้บริเวณบ้านรกแล้ว การปล่อยให้ไม้พุ่มและพืชอื่นๆ ขึ้นหนาแน่นจนรกอาจเป็นการให้แหล่งหลบซ่อนชั้นดีแก่งูทั้งหลาย ฉะนั้นการหมั่นถางหญ้าและถางต้นไม้ออกไปบ้างจึงเป็นวิธีการป้องกันงูไม่ให้มาเยือนบ้านเรา เพราะพวกไม้พุ่มและสวนที่แออัดยัดเยียดไปด้วยต้นไม้ใบหนาจะดึงดูดให้งูเข้ามาหลบซ่อน ถ้ากลัวว่าจะมีงูเข้ามาหลบซ่อน  ให้เอาต้นไม้ออก หรือถางออกไปบ้าง แต่ถ้าอยากรักษาต้นไม้ต่างๆ เอาไว้ อาจย้ายต้นไม้ไปปลูกให้ห่างจากบริเวณบ้านและตัวบ้าน ถ้าสงสัยว่ามีงูเข้ามาในบริเวณบ้านหรือกลัวว่าจะมีงูแอบเข้าในบริเวณบ้านก่อนที่เราจะทันได้ใช้มาตรการป้องกัน เราอาจวางกับดักหรือวางกาวดักไว้ในบริเวณบ้านที่มักจะมีงูผ่าน  ก่อนวางกับดัก ควรติดต่อผู้เชี่ยวชาญมาให้คำแนะนำและดำเนินการเพื่อให้การวางกับดักเป็นไปอย่างปลอดภัยและใช้ได้ผล อย่าใช้กับดักกาวด้านนอก เพราะอาจมีสัตว์ชนิดอื่นนอกเหนือจากงูมาติดเอาได้
ใช้ไม้เท้าเดินป่า. เลือกเดินในพื้นที่โล่งเตียนและผู้คนพลุกพล่าน. เลือกเดินป่าในเวลาที่เหมาะสม. อย่าให้บริเวณบ้านรก. อย่าปล่อยให้พืชขึ้นหนาแน่น. วางกับดัก.
https://www.wikihow.com/Keep-Snakes-Away https://www.wikihow.com/Keep-Snakes-Away
Staying Safe on Trails Keeping Snakes Away from Your Home